
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 293
                                                            din 11 noiembrie 2022
pentru completarea art. 3 al Hotărârii Consiliului Local Sighișoara nr. 111/27.06.2019 

privind aprobarea Regulamentului de instituire și administrare a taxei speciale

 de salubrizare în județul Mureș

Consiliul Local al Municipiului Sighișoara, întrunit în ședință extraordinară,
          
Luând act de proiectul de hotărâre, înregistrat cu nr. 34.134/26.10.2022 și la Consiliul Local Sighișoara cu nr. 34.312/27.10.2022, de referatul de aprobare, înregistrat cu nr. 34.133/26.10.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Contractul de asociere pentru Proiectul: ”Sistem de management integrat al deșeurilor în județul Mureș”, încheiat în anul 2009 cu toate unitățile administrativ - teritoriale din județ, asociate în Asociația de Dezvoltare Intercomunitară ECOLECT Mureș (A.D.I. Ecolect Mureș), care prevede la art. 17 că, pentru asigurarea finanțării serviciilor de colectare, transport, sortare, compostare și depozitare părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici);


Dat fiind faptul că instituirea taxei speciale de salubrizare ca mecanism de finanțare a Sistemului de Management Integrat al Deșeurilor Solide din județul Mureș (S.M.I.D.S. Mureș) este prevăzută în Cererea de finanțare și Analiza Instituțională, anexe ale Contractului de finanțare nr. 99.065 din 30.06.2010 pentru proiectul S.M.I.D.S. Mureș;


Dată fiind încetarea, la data de 22.10.2022, prin ajungerea la termen, a contractului de concesiune nr. 22161/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, dată de la care și Municipiul Sighișoara, asociat în această A.D.I.  beneficiază, de plin drept, de toate drepturile, beneficile și calitățile oferite pentru prestarea acestui serviciu;


Luând în considerare necesitatea obiectivă de reglementare și pentru Municipiul Sighișoara, a nivelului taxei de salubrizare pentru anul 2022, pentru fiecare categorie distinctă de utilizatori, inclusiv cota aferentă contribuțiilor legate de Fondul de Mediu;


Având în vedere Hotărârea Consiliului Local Sighișoara nr. 111/27.06.2019 privind aprobarea Regulamentului de instituire și administrare a taxei speciale de salubrizare în județul Mureș, cu precădere prevederile art. 3 din aceasta;


Ținând cont de prevederile art. 30 din Legea nr. 273/2006 privind finanțele publice locale, cu modificările și completările ulterioare;


Ținând cont de prevederile art. 6 alin. (1), lit. k), art. 25, art. 26 și art. 27 din Legea nr. 101/2006, Legea serviciului de salubrizare a localităților, republicată, cu modificările și completările ulterioare;


Având în vedere prevederile art. 454 lit. g) și art. 484 alin. (1) –  (3) din Legea nr. 227/2015 privind Codul Fiscal, cu modificările și completările ulterioare;


Văzând și prevederile art. 8 alin. (3), lit. j) din Legea nr. 51/2006, Legea serviciilor comunitare de utilități publice, republicată, cu modificările și completările ulterioare;


Având în vedere prevederile O.U.G. nr. 196/2005 privind Fondul pentru mediu, cu modificările și completările ulterioare;


Având în vedere Ordinul nr. 578/2006 al Ministrului Mediului și Gospodăririi Apelor pentru aprobarea Metodologiei de calcul al contribuțiilor și taxelor datorate la Fondul pentru mediu, cu modificările și completările ulterioare;


Luând în considerare prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare;
Ținând cont de Hotărârea Consiliului Județean Mureș nr. 2 din 26.01.2022 privind aprobarea nivelului taxei speciale de salubrizare pentru finanțarea Sistemului de Management Integrat al Deșeurilor Solide Menajere și Similare în județul Mureș pe anul 2022;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 34.136/26.10.2022, prin care se propune completarea art. 3 al Hotărârii Consiliului Local Sighișoara nr. 111/27.06.2019 privind aprobarea Regulamentului de instituire și administrare a taxei speciale de salubrizare în județul Mureș;

Având în vedere amendamentul formulat și prezentat în plenul şedinţei extraordinare a Consiliului Local Sighişoara de către domnul consilier local  Fiscu Constantin - Mihai, amendament însuşit şi votat de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;              
În temeiul art. 129 alin. (2) lit. ”b”, lit. ”d”, alin. (4) lit. ”c”, alin. (7) lit. ”n”, alin. (14), art. 139 alin. (1) și alin. (3) lit. ”c” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ș T E:

          
Art. I. Se aprobă completarea prevederilor art. 3 din Hotărârea Consiliului Local Sighișoara nr. 111/27.06.2019 privind Regulamentul de instituire și administrare a taxei speciale de salubrizare în județul Mureș, în sensul introducerii unui nou alineat, alineatul 2, care va avea următorul conținut:
”Art. 3. (2). Având în vedere încetarea prin ajungerea la termen a contractului de concesiune nr. 22161/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar și ținând cont de prevederile art. 3 din Hotărârea Consiliului Local Sighișoara nr. 111/27.06.2019 privind Regulamentul de instituire și administrare a taxei speciale de salubrizare în județul Mureș, se aprobă, pentru Municipiul Sighișoara, nivelul taxei de salubrizare pentru anul 2022, pentru fiecare categorie distinctă de utilizatori, inclusiv cota aferentă contribuțiilor legate de Fondul de Mediu, după cum urmează:

· Taxă utilizatori casnici din mediul urban = 13,74 lei/pers./lună;

· Taxă utilizatori casnici din mediul rural = 6,18 lei/pers./lună;

· Taxă utilizatori non-casnici = 592,07 lei/tonă.”

Art. II. Date fiind prevederile articolului precedent, art. 3 din Hotărârea Consiliului Local Sighișoara nr. 111/27.06.2019 devine art. 3 alin. (1), fiind astfel renumerotat corespunzător ca urmare a completării aprobate prin prezenta hotărâre.

Art. III. Date fiind prevederile articolelor precedente, celelalte prevederi ale Regulamentului de instituire și administrare a taxei speciale de salubrizare în județul Mureș se aplică în mod corespunzător și pentru Municipiul Sighișoara.
          
Art. IV. (1) Celelalte prevederi ale Hotărârii Consiliului Local Sighișoara nr. 111/27.06.2019 rămân valabile.
                            (2) Taxa de salubrizare pentru anul 2022 va fi aplicată începând cu luna noiembrie 2022.
          
Art. V. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Biroul Buget, Contabilitate, Salarizare – Direcția Economică, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara.
          
Art. VI. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Consiliului Județean Mureș și se va aduce la cunoștință publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcția Economică;  
  1 ex. Consiliul Județean Mureș;

  1 ex. Asociaţia de Dezvoltare Intercomunitară ECOLECT MUREȘ.
11 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 293/11.11.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


